***Fundatia Blue Heron acorda burse universitare*** *tinerilor merituosi, dar lipsiti de posibilitati materiale, tineri orfani sau abandonati, proveniti din centrele de plasament ale DGASPC sau aflati in grija ONG-urilor. In rare cazuri acorda burse si tinerilor proveniti din familii monoparentale sau familii cu foarte multi copii si lipsiti de posibilitati materiale dar cu potential academic.*

*Este anexata si prezentarea detaliata a programului.*

***Pot aplica elevi in clasa a XII-a, studenti admisi la cursuri de zi si absolventi de studii academice inscrisi la cursuri de masterat.*** *Candidatii sunt rugati sa completeze* ***dosarul de candidatura online, pe site-ul*** [***www.blueheronfoundation.org***](http://www.blueheronfoundation.org/)

*Printre criteriile de selectie se numara: rezultatele scolare/academice, activitatile extra-curriculare, abilitatile personale ale candidatului, recomandarile profesorilor, dorinta de a-si imbunatati viata prin continuarea studiilor.*

***Termenul limita pentru depunerea aplicatiilor complete este 25 august 2020.***

*Candidatii admisi in programul de burse Blue Heron se vor alatura unei comunitati selecte de studenti care beneficiaza, pe parcursul anilor de studiu, de sprijin financiar, activitati de perfectionare profesionala si dezvoltare a abilitatilor de viata independenta, indrumare din partea unui mentor, consiliere de cariera, monitorizare si stimulare a progresului academic si personal.*

*Mai multe informatii la* [***www.blueheronfoundation.org***](http://www.blueheronfoundation.org/)*sau* [***cristina@blueheronfoundation.org***](mailto:cristina@blueheronfoundation.org)

***Vă rugam sa informati despre aceasta oportunitate tinerii care corespund acestui profil si sa ii incurajati sa se inscrie!***

\*\*\*

Despre Fundatia Blue Heron

Blue Heron Foundation, organizatie non-profit cu activitate in USA, Romania si Republica Moldova, este dedicata imbunatatirii calitatii vietii copiilor orfani si/sau abandonati din Romania si R. Moldova facilitandu-le accesul la oportunitatile vietii.

Inspirata de impactul activitatii Fundatiei Everychild in vietile copiilor defavorizati din Los Angeles, Stefania Magidson, originara din Romania, a infiintat Blue Heron Foundation in anul 2002.

Fundatia faciliteaza beneficiarilor sai accesul la oportunitatile vietii, prin educatie academica, indrumarea unui mentor si cursuri de dezvoltare personala si profesionala. Treptat, aceste activitati imbunatatesc imaginea lor publica, reduc fenomenul discriminarii si le cresc sansele de a se integra in societate si de a deveni adulti productivi si independenti.

Din 2002 am investit peste 2.000.000 $ pentru a ameliora viata a peste 3000 de tineri romani si moldoveni prin ajutorul unei comunitati valoroase de peste 1000 de donatori americani si romani, 160 de mentori si peste 4000 de voluntari.

Programul nostru de burse universitare a fost replicat de alte fundatii non-profit din Europa de Est.